OpenLLM-France/wikimedia huggingface dataset:
# Vikram (pel·lícula del 2022)

Vikram és una pel·lícula de thriller d'acció en llengua tàmil índia del 2022 escrita i dirigida per Lokesh Kanagaraj i produïda per Raaj Kamal Films International. La pel·lícula és protagonitzada per Kamal Haasan, Vijay Sethupathi i Fahadh Faasil. Kalidas Jayaram, Narain i Chemban Vinod Jose fan papers secundaris, mentre que Suriya fa un cameo com a Rolex. La banda sonora de la pel·lícula està composta per Anirudh Ravichander, amb la fotografia a càrrec de Girish Gangadharan i el muntatge a càrrec de Philomin Raj. La pel·lícula serveix com a segona entrega de l'univers cinematogràfic Lokesh (LCU). La trama segueix un equip d'operacions liderat per l'agent Vikram, en el qual apunta a entramat de traficants de drogues anomenat Vetti Vagaiyara, dirigit per Sandhanam, que vol que les drogues que falten s'entreguin al seu cap Rolex.

## Referències

* ↑ «Kaithi director Lokesh Kanagaraj to team up with Kamal Haasan». Hindustan Times, 05-11-2019. Arxivat de l'original el 19 octubre 2021. [Consulta: 21 novembre 2020].
* ↑ «Fahadh Faasil confirms being part of Kamal Haasan-Lokesh Kanagaraj's Vikram». The New Indian Express. Arxivat de l'original el 20 octubre 2021. [Consulta: 8 abril 2021].
* ↑ «Shivani to play Vijay Sethupathi's pair in Vikram?». The Times of India, 23-07-2021. Arxivat de l'original el 24 agost 2021. [Consulta: 24 agost 2021].
* ↑ «Kalidas Jayaram confirms being a part of Vikram, shares pic with Kamal Haasan». India Today, 31-07-2021. Arxivat de l'original el 31 juliol 2021. [Consulta: 15 agost 2021].
* ↑ Athimuthu, Soundarya. «What Is 'Vikram' Director Lokesh Kanagaraj's 'Lokesh Cinematic Universe'?» (en anglès). TheQuint, 14-06-2022. Arxivat de l'original el 15 juny 2022. [Consulta: 17 juny 2022].
# S.W.A.T. (pel·lícula de 2019)

S.W.A.T. és una pel·lícula d'acció de 2019 dirigida per Sheng Ding. S'ha doblat i subtitulat al català.

## Sinopsi

Una Unitat de Forces Especials ha organitzat una sèrie d'exercicis de combat per a seleccionar als candidats que representaran a la Xina en una competició internacional. Fins que un dia reben l'encàrrec d'una missió secreta.

## Repartiment

* Xiao-su Ling com a Liu Lang
* Nailiang Jia com a Liao Xingliang
* Kevin Lee com a Ted
* Yunlong Zhang com a Zhao Hailong
* Junxiao Liu com a Yan Zhong
* Liu Wenbo com a Wen Gang

## Referències

* ↑ «Pel·lícules - S.W.A.T.». TV3, 23-09-2023. [Consulta: 26 setembre 2023].
* ↑ «S.W.A.T.». Goita què fan, ara!. [Consulta: 26 setembre 2023].
* ↑ «S.W.A.T. (2019) review» (en anglès), 04-02-2020. [Consulta: 26 setembre 2023].
# Salomé Navalón Fito

Salomé Navalón Fito (Moixent, La Costera, 15 de juny de 1992) és una exfutbolista valenciana, que ha jugat a la Primera Divisió espanyola com a defensa, al València CF i al Club de Futbol Pallejà.
Juga al futbol a l'equip de la seua localitat des dels 6 anys, on és l'única xiqueta de l'equip. Als 12 anys, es fa un equip femení on juga fins als 17. Després passa a jugar amb el València CF, on esdevé la capitana. Des de la temporada 2019/2020 passà a jugar amb el Club de Futbol Pallejà.
Posteriorment es retira, dedicant-se a la gestió esportiva.

## Referències

* 1 2 «SALO, Salome Navalon Fito». C.F. Pallejà. [Consulta: 19 abril 2022].
* ↑ Levante-EMV. «La hora de las chicas». [Consulta: 26 agost 2016].
* ↑ Superdeporte. «El Valencia femenino perfila su plantilla para la próxima temporada». [Consulta: 26 agost 2016].
* ↑ «Salomé Navalón Fito - Página web oficial Valencia CF». Valencia CF. Arxivat de l'original el 2016-06-13. [Consulta: 26 agost 2016].
* ↑ Studios, Pixel. «Salo, la nostra capitana». www.diariodemestalla.com. [Consulta: 26 agost 2016].
* ↑ «SALO: Salomé Navalón Fito (Defensa)». [Consulta: 19 abril 2022].
# Tăuții-Măgherăuș

Tăuții-Măgherăuș (en hongarès: Miszmogyorós) és una ciutat del comtat de Maramureș (Romania). La ciutat administra sis pobles: Băița (Láposbánya), Bozânta Mare (Nagybozinta), Bușag (Buság), Merișor, Nistru (Miszbánya) i Ulmoasa (Szilas). Tăuții-Măgherăuș va ser declarada ciutat el 2004. L'aeroport de Baia Mare està situat a la ciutat.
El 2002, el 84,3% dels habitants eren romanesos, el 14,4% hongaresos i l'1% gitanos. El 78,3% eren ortodoxos romanesos, el 12,1% catòlics romans, el 3,9% greco-catòlics i el 3,5% reformats.

## Referències

* ↑ «Contact - AIMM». [Consulta: 27 setembre 2021].
* ↑ «Rezultate | Recensamant 2011» (en romanès). [Consulta: 27 setembre 2021].
# Fuga amb sabates de talons

Fuga amb sabates de talons (Hot Pursuit al títol original) és una pel·lícula dirigida per Anne Fletcher i escrita per David Feeney i John Quaintance. És protagonitzada per Reese Witherspoon i Sofia Vergara. La pel·lícula, que inicialment s'anava a titular Don't Mess with Texas, es va estrenar el 8 de maig de 2015 per Warner Bros. Ha estat doblada al català.

## Argument

Una dona policia tensa que segueix les normes al peu de la lletra, en la seva primera missió intenta protegir la sexy i extrovertida vídua d'un narcotraficant mentre fugen a través de Texas perseguides per policies corruptes i pistolers assassins, perquè el seu marit podria testificar judici contra un traficant, però ell mor quan dos grups d'homes armats ingressen misteriosament a casa seva i disparen en contra, en una situació molt confusa que amaga la participació d'alguns policies corruptes.
La vídua aconsegueix escapar amb l'ajuda de la dona policia, es disfressen i amaguen per evitar ser trobades pels grups armats que van entrar a casa seva, relacionats amb traficants i policies, i després uns policies corruptes les persegueixen per evitar que ara la vídua pugui testificar contra el narcotraficant.

## Repartiment

* Reese Witherspoon: Oficial Rose Cooper
* Sofia Vergara: Daniella Riva
* Robert Kazinsky: Randy
* John Carroll Lynch: Capità Emmett
* Joaquín Cosío: Vicente Cortez
* Vincent Laresca: Felipe Riva
* Jim Gaffigan: Red
* Michael Mosley: Det. Nixon
* Matthew Del Negro: Det. Hauser
* Richard T. Jones: Diputat Marshal Jackson
* Evaluna Montaner: Teresa Cortez
* Mike Birbiglia: Steve
* Michael Ray Escamilla: Angel
* Benny Nieves: Jesús
* David Jensen: Wayne
* Harley Graham: Rose Cooper (adolescent)

## Producció

El rodatge de la pel·lícula va començar el 12 de maig de 2014 a Nova Orleans. En la segona setmana de filmació, Witherspoon va ser vista durant la filmació que va tenir lloc a Ponchatoula.

## Referències

* ↑ «POINT BREAK Release Date. Plus WILD, DON'T MESS WITH TEXAS, and More». Collider.com. 20 de novembre de 2013. Consultat el 29 de maig de 2014.
* ↑ Scott, Mike (12 de maig de 2014). «'Don't Mess With Texas,' starring Reese Witherspoon and Sofia Vergara, starts filming aquest week in New Orleans». nola.com. Consultat el 13 de maig de 2014.
* ↑ «Pel·lícules». TV3. [Consulta: 3 setembre 2023].
* ↑ Scott, Mike «'Don't Mess With Texas,' starring Reese Witherspoon and Sofia Vergara, starts filming this week in New Orleans». NOLA. NOLA Media Group, 12-05-2014 [Consulta: 13 maig 2014].
* ↑ Special to the Mississippi Press «Reese Witherspoon, Sofia Vergara in New Orleans this week filming 'Don't Mess With Texas'». Gulf Live. Alabama Live, 12-05-2014 [Consulta: 13 maig 2014].
* ↑ Christine. «'Don't Mess With Texas', starring Reese Witherspoon and Sofia Vergara, filming begins in New Orleans», 14-05-2014. Arxivat de l'original el 17 maig 2014. [Consulta: 15 maig 2014].
# Sin dejar huella

Sin dejar huella és una pel·lícula road movie en clau de paròdia hispano-mexicana escrita i dirigida per María Novaro sota la producció de Mariela Besuievsky amb Filmográfica Tabasco S.A., TVE, Tornasol Films (productora madrilenya), Altavista Films i IMCINE, i distribuïda per Venevisión Internacional. Fou filmada en 35mm a l'octubre de 1999, en localitzacions de Ciutat Juárez, estat de Chihuahua, San Gerónimo (Chihuahua), Veracruz i Cancun (Quintana Roo), i que fou estrenada el 23 de març de 2001 a les sales de Mèxic.

## Sinopsi

Sin Dejar Huella estrenada als Estats Units com Leaving No Trace o Without a Trace, narra la trobada la trobada de la mare soltera amb dos fills "Aurelia" (Tiaré Scanda) i la traficant d'art prehispànic "Ana" (Aitana Sánchez-Gijón), dues dones que viatgen arreu del país des de Ciutat Juárez a Veracruz i a Cancún, perseguides per dos policies corruptes "Mendizabal" i "El chaparro" i per dos narcos "Saúl" i "El primo". Una història que mostra el valor de l'amistat, la cerca d'un futur obert, el retrat d'un Mèxic contradictori, la força de la maternitat, la solidaritat, la naturalesa femenina, l'amor a la vida, l'engany, la supervivència i la tenacitat.

## Repartiment

* Aitana Sánchez-Gijón… Ana
* Tiaré Scanda… Aurelia
* Jesús Ochoa… Mendizabal
* Martín Altomaro… Saúl
* José Sefamí… "El chaparro"
* Juan Manuel Bernal… "El primo"
* Edmundo Sotelo… "Tiro loco"
* Walberto Goldstein… Policia Judicial Federal.
* Rodolfo Rodobertti… Agente.

## Nominacions i premis

* Guanyadora del premi a la crítica al Festival de Cinema de Sundance.
* Premi del públic al Festival Internacional de Cinema de Guadalajara.
* Nominada a la Conquilla d'Or com a part de la selecció oficial al Festival Internacional de Cinema de Sant Sebastià 2000
* En la XLIV edició dels Premis Ariel tenia cinc nominacions, i finalment va guanyar el Premi Ariel a la millor fotografia i als millors efectes especials.

## Banda sonora

A la banda sonora hi ha un duet d'Ana Gabriel i Juan Gabriel, "Amor aventurero", a més d'altres temes de: Carlos y José, Exterminador, Los Tigres del Norte, Bronco, Chuchumbé, La Iguana, Jaime López, La guanabana, Son de madera. Disco azúcar, Juan Formell i Van-Van.

## Referències

* ↑ Sin dejar huella a Fotogramas
* ↑ Presentó María Novaro en España su largometraje Sin dejar huella, La Jornada, 12 de juliol de 2001
* ↑ Sin dejar huella a 20 Minutos
* ↑ Como Thelma y Louise, manito, pagina12.com.arm 4 de març de 2001
* ↑ Seccions i pel·lícules del 2000 al web del Festival
* ↑ Sánchez Gijón recorre México en el filme «Sin dejar huella», La Voz de Galicia, 3 de juliol de 2001
* ↑ Sin dejar huella fue toda una aventura para María Novaro, El Universal, 15 de març de 2001

## Bibliografia

* Mobility and Modernity in María Novaro's "Sin dejar huella" per Claire Lindsay. A: The Journal of Cinema and Media, Vol. 49, No. 2 (FALL 2008), pp. 86-105 (20 pages)
# Connexió tequila

Connexió tequila (títol original en anglès: Tequila Sunrise) és una pel·lícula estatunidenca dirigida per Robert Towne el 1988. Ha estat doblada al català

## Argument

Dale Mckussic, antic traficant de droga, vol evitar problemes. El seu antic camarada, Nick Frescia, s'ha fet policia i té com a missió atrapar-lo. Entre Nick i Mac, una bonica dona, Jo Ann, propietària d'un restaurant italià i per enfortir els negocis, un traficant mexicà, Carlos, que ho fa prou grollerament.

## Repartiment

* Mel Gibson: Dale McKussic, « Mac »
* Michelle Pfeiffer: Jo Ann Vallenari
* Kurt Russell: Inspector Tinent Nicholas Frescia, « Nick »
* Raúl Juliá: Carlos / el comandant Xavier Escalante
* J. T. Walsh: Hal Maguire, agent del DEA
* Gabriel Damon: Cody McKussic
* Arliss Howard: Gregg Lindroff
* Ann Magnuson: Shaleen
* Arye Gross: Andy Leonard
* Budd Boetticher: el jutge Nizetitch
* Tom Nolan: Leland

## Al voltant de la pel·lícula

A 20 minuts 37 segons en la pel·lícula, Nick arriba al despatx dels « stup » al volant del seu vehicle. L'aparca davant del cabriolet de la magnífica Jo Ann i, com per encantament, aproximadament 3 minuts després, el cotxe del tinent desapareix deixant lloc a un buit. Frescia no està intrigat pel robatori del seu Cadillac ni Jo Ann, d'altra banda, que passa per allà sense preocupar-se de res. Un error de muntatge.

## Referències

* 1 2 «ConnexIó tequila». esadir.cat.
* ↑ «Tequila Sunrise» (en anglès). The New York Times.
* ↑ «Errors». ImdB.
# Maria Rambla Castells

Maria Rambla Castells (Terrassa, 22 de juliol de 1917 - 5 de març de 2016) fou una aracnòloga catalana, especialista en opilions.

## Biografia

Va néixer a Terrassa i era filla d'un empresari tèxtil. Tot i que la seva família no hi estava d'acord, va estudiar batxillerat i seguidament es va matricular a ciències naturals a la Universitat de Barcelona. Va haver d'interrompre els seus estudis entre 1936 i 1939 a causa de la Guerra Civil espanyola, i va acabar la carrera l'any 1941. Es va casar amb el farmacèutic Alfredo San Miguel i va tenir tres fills. Degut a una malaltia del seu marit i els problemes econòmics que en van derivar, va haver d'obrir una farmàcia, ja que la seva posició a la universitat no li permetia mantenir a la seva família. Un cop va tornar l'estabilitat, va iniciar la seva tesi doctoral, sota la direcció del zoòleg García del Cid. Durant aquest temps va ser professora col·laboradora de la Universitat de Barcelona, i va llegir la tesi doctoral l'any 1972, que es titulava Contribución al conocimiento de los opiliones de la fauna ibérica. Estudio de los subórdenes Laniatores y Palpatores.
A partir de les seves col·laborarcions amb altres aracnòlegs europeus, va aconseguir organitzar la primera reunió internacional d'aracnologia a Espanya, la Vème Colloque d´Arach-nologie d´Expression française, celebrada el 1980 a Barcelona. Aquest fet va col·locar l'aracnologia ibèrica en l'òrbita europea i va permetre que, anys després, el 1986, Rambla aconseguís portar el X Congrés d'Aracnologia Europea a Jaca.
Va ser una pionera en l'àmbit de l'aracnologia ibèrica, europea i internacional, especialment en opilions, dels quals en va descriure 43 taxons (5 gèneres i 38 espècies) arreu del món. En el seu honor s'han nombrat 9 espècies. Quan es va retirar, va cedir la seva bibliografia i la seva valuosa col·lecció a la UB. És membre honorífica de la Societat Europea d'Aracnologia.

## Referències

* 1 2 3 «María Rambla Castells». Universitat de Barcelona.
* ↑ Domènech, Marc. Els aràcnids de Catalunya. Brau edicions, gener 2024, p. 183. ISBN 978-84-18096-68-6.
* 1 2 Barrientos, José Antonio «Adiós, María». Revista Ibérica de Aracnología, 30-06-2016, pàg. 159-164.
* ↑ «Francesc Español (1907-1999), or passion for Entomology» (en anglès). Miscel·lània Zoològica, 1999.
* ↑ «Finding spider woman: the past and present role of women in arachnology» (en anglès). Arachnology, 2022.
* ↑ Prieto, Carlos Enrique «Taxones descritos por y taxones dedicados a María Rambla». Revista Ibérica de Aracnología,, 30-06-2016, pàg. 159-164.
* ↑ «Honorary members | European Society of Arachnology» (en anglès britànic). [Consulta: 20 febrer 2025].
# Mano de hierro

Mano de hierro és una sèrie de televisió espanyola de thriller i drama criminal creada i dirigida per Lluís Quílez per a Netflix. Està produïda per The Mediapro Studio i protagonitzada per Eduard Fernández, Jaime Lorente, Chino Darín, Natalia de Molina, Sergi López i Enric Auquer. Es va estrenar a Netflix el 15 de març del 2024.

## Trama

Joaquín Manchado (Eduard Fernández) és propietari de la principal terminal del port marítim de Barcelona, el qual rep gairebé 6.000 contenidors al dia amb mercaderies procedents de tot el món que, en un sol any, poden ocultar més de 30.000 kg de cocaïna. Si algú vol fer servir la infraestructura per importar una càrrega il·legal ha de comptar amb la seva col·laboració i amb el suport de tota la xarxa criminal que s'ha conformat al seu voltant. Tot i això, un inesperat accident i la desaparició d'un important carregament de cocaïna desencadenarà una despietada guerra plena d'assassinats i venjances.

## Repartiment
### Repartiment principal

* Eduard Fernández com a Joaquín Manchado
* Jaime Lorente com a Néstor
* Chino Darín com a Víctor Julve
* Natàlia de Molina com a Rocio Manchado
* Sergi López com a Román Manchado
* Enric Auquer com a Ricardo Manchado

### Repartiment secundari

* Daniel Grao com a Borrás
* Daniel Holguin com a El flaco
* Raúl Briones com a Ariel Ramírez-Pereira
* Salva Reina com a Miki
* Gianni Fruttero com a Lucía Ramírez-Pereira
* Cosimo Fusco com a El francés
* Ana Torrent com a Jueza Herrero
* Melina Matthews com a Nuria
* Roberto Mateos com a Rafael Ramírez-Pereira
* Óscar Foronda

## Producció

El 24 de novembre de 2022, Netflix va anunciar que havien començat el rodatge d'una nova sèrie, Mano de hierro, en diverses localitzacions de Barcelona, Lleida i Girona. Chino Darín, Jaime Lorente, Natàlia de Molina, Sergi López, Enric Auquer, Eduard Fernández, Melina Matthews, Roberto Mateos i Óscar Foronda van ser confirmats com els actors principals.

## Llançament i màrqueting

El 15 de febrer de 2024, Netflix va revelar les primeres imatges de la sèrie i va programar la seva estrena per al 15 de març de 2024.

## Referències

* ↑ «Así es ‘Mano de hierro’, la serie de Netflix que se ambienta en el puerto de Barcelona». La Vanguardia, 15-02-2024. [Consulta: 16 febrer 2024].
* 1 2 3 4 Cámara, Nora. «'Mano de hierro': la nueva serie de Netflix sobre el narcotráfico en Barcelona». Diez minutos, 14-12-2022. [Consulta: 16 febrer 2024].
* ↑ Rodera, Alejandro. «Netflix arranca el rodaje de 'Mano de hierro', con Jaime Lorente y Natalia de Molina». Formula TV, 24-11-2022. [Consulta: 16 febrer 2024].
* ↑ «Netflix desvela fecha de estreno y tráiler de 'Mano de hierro', su nueva serie con Jaime Lorente y Eduard Fernández». Vertele, 15-02-2024. [Consulta: 16 febrer 2024].
# Església dels arcàngels Miquel i Gabriel de Plopiș

L'església dels arcàngels Miquel i Gabriel és una església ortodoxa romanesa del poble de Plopiș, comuna Șișești, comtat de Maramureș (Romania). Construïda el 1798, és un dels vuit edificis que formen les esglésies de fusta de Maramureș, Patrimoni Mundial de la UNESCO. També està catalogada com a monument històric pel Ministeri de Cultura i Afers Religiosos de Romania.

## Referències

* ↑ Wooden Churches of Maramureș at the UNESCO site
# Codi de silenci

Codi de silenci (títol original: Code of Silence) és una pel·lícula estatunidenca dirigida per Andrew Davis, estrenada l'any 1985. Ha estat doblada al català.

## Argument

Eddie Cusack (Chuck Norris) és un detectiu del Departament de policia de Chicago que és a sobre d'un gran cop: preparar la detenció de Luis Comacho (Henry Silva), un traficant de droga colombià, mentre que aquest últim prepara una guerra entre les màfies.

## Repartiment

* Chuck Norris: Eddie Cusack
* Henry Silva: Luis Comacho
* Ron Henriquez: Victor Comacho
* Bert Remsen: Manant Kates
* Mike Genovese: Tony Luna
* Nathan Davis: Felix Scalese
* Ralph Foody: Cragie
* Allen Hamilton: Pirelli
* Joe Guzaldo: Nick Kopalas

## Rebuda

La pel·lícula va rebre ressenyes variades però més aviat positives. És considerat pels fans i critics com el millor film de Chuck Norris fins aquell moment. Vincent Canby, de The New York Times va dir "podria ben bé demostrar que és la seva pel·lícula d'èxit".
Roger Ebert, en la seva ressenya del 3 de maig de 1985 al Chicago Sun-Times, va escriure: "Aquest és un thriller obligat, una hàbil, enèrgica pel·lícula amb bones actuacions i molt interès humà...un film d'acció urbana elegant amb cops sensacionalistes." Va donar tres estrelles i mitja sobre quatre. Gen Siskel a Chicago Tribune també lloa la pel·lícula, i escriu: "Chuck Norris fa un gran salt en la seva carrera cinematogràfica amb Codi de Silenci ... Les últimes dues pel·lícules de Clint Eastwood, de la sèrie Harry eren caricatures en comparació."

## Referències

* ↑ esadir.cat. Codi de silenci. esadir.cat.
* ↑ «Code of Silence». The New York Times.
* ↑ «Chuck Norris Breaks The Stereotype In `Code Of Silence`». Chicago Tribune, 03-05-1985. Arxivat 2011-08-07 a Wayback Machine.
* ↑ «Code of Silence». Variety, 31-12-1984.
* ↑ «Code of Silence». Chicago Sun Times [Consulta: 11 gener 2022]. Arxivat 2012-10-10 a Wayback Machine. «Còpia arxivada». Arxivat de l'original el 2012-10-10. [Consulta: 11 gener 2022].
* ↑ Maslin, Janet «SCREEN: CHUCK NORRIS IS A CHICAGO POLICE INSPECTOR IN 'CODE OF SILENCE'». The New York Times, 03-05-1985.
* ↑ Chuck Norris: The Public Has Made Him a Star: FILM VIEW "'Code of Silence' is a first-rate action picture about a two-fisted, two-footed Chicago cop caught in the middle of a gang war." (Vincent Canby) FILM VIEW Canby, Vincent. New York Times (1923-Current file) [New York, N.Y] 12 May 1985: H15.
# Săliștea de Sus

Săliștea de Sus (en hongarès: Felsőszelistye) és una ciutat del comtat de Maramureș (Romania). Va ser declarada ciutat el 2004.

## Referències

* ↑ twoBitSolutions. «Istoricul localității» (en romanès). Arxivat de l'original el 2021-09-30. [Consulta: 30 setembre 2021].
# Llista de Creus de Sant Jordi/1991/Persones
#### Persones

Informació actualitzada per un bot. Els canvis manuals es perdran quan s'actualitzi!
| Persona | Wikidata | Descripció | Ocupació |
| Joan Perucho i Gutiérrez | Q356918 | escriptor català | escriptor poeta jurista crític d'art restaurador jutge novel·lista |
| Joan Oró i Florensa | Q783922 | bioquímic català | bioquímic polític professor d'universitat |
| Maria Assumpció Raventós i Torras | Q977309 | artista català | pintor gravador tapisser artista tèxtil |
| Joan Vilà i Moncau | Q1690786 | Pintor català | pintor |
| Francesc Torres i Monsó | Q2092427 | escultor català | escultor |
| Oriol Bohigas i Guardiola | Q2531349 | arquitecte català | arquitecte urbanista professor d'universitat polític |
| Joan Francesc Mira i Casterà | Q3064017 | antropòleg, hel·lenista, i escriptor valencià | antropòleg escriptor sociòleg traductor polític activista cultural activista pels drets lingüistics hel·lenista |
| Josep Piera i Rubio | Q3328327 | poeta, narrador i traductor valencià | escriptor poeta traductor |
| Ricard Viladesau i Caner | Q3430202 | compositor espanyol | compositor |
| Cassià Maria Just i Riba | Q4892374 | abat de Montserrat | clergue músic |
| Lars Söderberg | Q6201592 | escriptor suec | traductor activista cultural escriptor |
| Domènec Umbert i Vilaseró | Q8770061 | artesà català, constructor de gegants, nans i altre bestiari | |
| Frederic de Correa i Ruiz | Q8962764 | arquitecte català | arquitecte catedràtic dissenyador |
| Joan Oliu i Pich | Q9011994 | banquer català | empresari banquer |
| Josep Maria Garrut i Romà | Q9013205 | escriptor, historiador i pessebrista català | historiador escriptor pessebrista |
| Pilar Bayés i de Luna | Q9059658 | il·lustradora catalana | il·lustrador titellaire dibuixant pintor caricaturista dissenyador de titelles |
| Joan Bastardas i Parera | Q11031492 | llatinista i romanista català | lingüista filòleg catedràtic romanista llatinista |
| Concepció Martínez i Tudó | Q11915151 | pedagoga espanyola | pedagog |
| Josep Maria Gasol i Almendros | Q11928697 | | historiador arxiver |
| Josep Viader i Moliner | Q11928977 | Compositor, director d'orquestra, instrumentista i professor de música català | músic compositor catedràtic contrabaixista |
| Josep Virgili i Sanromà | Q11928990 | escriptor català (1895-1993) | escriptor |
| Manuel Balasch i Recort | Q11934919 | Sacerdot i hel·lenista català | sacerdot catòlic |
| Carme Aymerich i Barbany | Q16173083 | | pedagog escriptor |
| Josep Buch i Parera | Q16180997 | | arxiver historiador |
| Domènec Pallerola i Munné | Q16943436 | | periodista escriptor assagista |
| Josep Eritja i Novell | Q17126921 | pastisser català | cuiner poeta |
| Antoni Malaret i Amigó | Q19289747 | polític català | polític |
| Climent Pujol i Villegas | Q19290195 | sacerdot català de l'Església catòlica | sacerdot catòlic canonista |
| Emili Miró i Fons | Q19290401 | | casteller |
| Joan Potau i Farré | Q19299981 | magistrat i comerciant català | magistrat |
| Josep Lluís Sagarra i Zacarini | Q19300445 | | jurista advocat |
| Josep Maria Ginès i Pous | Q19300487 | | empresari |